**Projektas**

**LIETUVOS RESPUBLIKOS SEIMAS**

**nutarimas**

**dėl sutikimo Lietuvos Respublikos Seimo narį VYTAUTĄ GAPŠĮ patraukti baudžiamojon atsakomybėn, JĮ suimti ar kitaip suvaržyti jo laisvę**

2020 m.                d. Nr.

Vilnius

Lietuvos Respublikos Seimas, vadovaudamasis Lietuvos Respublikos Konstitucijos 62 straipsnio antrąja dalimi, Lietuvos Respublikos Seimo statuto 22 ir 23 straipsniais ir atsižvelgdamas į Lietuvos Respublikos generalinio prokuroro Evaldo Pašilio pranešimą, Lietuvos Respublikos Seimo tyrimo komisijos dėl sutikimo Lietuvos Respublikos Seimo narį Vytautą Gapšį patraukti baudžiamojon atsakomybėn, jį suimti ar kitaip suvaržyti jo laisvę 2020 m. gruodžio 16 d. išvadą, nutaria:

**1 straipsnis.**

Sutikti, kad Lietuvos Respublikos Seimo narys Vytautas Gapšys būtų patrauktas baudžiamojon atsakomybėn, suimtas ar būtų kitaip suvaržyta jo laisvė.

**2 straipsnis.**

Pripažinti, kad Lietuvos Respublikos Seimo tyrimo komisija dėl sutikimo Lietuvos Respublikos Seimo narį Vytautą Gapšį patraukti baudžiamojon atsakomybėn, jį suimti ar kitaip suvaržyti jo laisvę darbą baigė.

Seimo Pirmininkas

Teikia

Tyrimo komisijos pirmininkė

Irena Haase